PHENOMENA UNIVERSI. 251 



instar verberat, et dolorem incutit. Atque in scaphis 

 et carinis, quae vi remorum aguntur, aqua remis pone 

 remiges trusa et pressa, non aliter scapham impellit, 

 eamque prolabi et emicare cogit, quam cum conto ad 

 littus posito scapha a littore summovetur. Neque enim 

 ejus rei causa praecipua est aqua pone puppim scaphaB 

 se colligens et scapham in contrarium protrudens, quod 

 ipsum tamen fit a pressura se laxante. 



Aer ad evitandam pressuram omnia opera corporis 

 solidi et robusti edit et imitatur, ut fit in ventis, qui 

 naves agunt, arbores, domos evertunt, 1 prosternunt, et 

 similia. Etiam non alia vi quam ipsorum anhelitu, cum 

 bulista cava et longa quse aeris compressionem juvet, 

 jaculamur ictu nonnullo. 



Pueri ad imitationem tormentorum alnum excavant, 

 et partes radicis iridis aut papyri globulati ad utrumque 

 siphonis finem infarciunt, deinde cum embolo ligneo 

 globulum protrudendo emittunt, globulus autem ulterior 

 emittitur cum sono et impetu, antequam ab embolo ullo 

 modo tangatur, a vi aeris inclusi Qt compressi. 



Aer impulsu densatus frigidior, et magis ad naturam 

 aquas appropinquans videtur, ut cum flabris ventum 

 facimus, aut concitato gradu aerem impellendo rursus 

 reflantem sentimus, aut ore contracto frigidum spiramus, 

 aut ex follibus ventum emittimus. Quinetiam sub dio 

 ventis flantibus, major fit refrigeratio, quam aere quieto 

 et placido. 



I n sonorum generatione aer densatus corporis solidi 

 naturam imitatur ; nam quemadmodum inter duo cor- 

 pora solida percussione sonus generatur, ita etiam inter 

 corpus solidum et aerem densatum fit sonus, et rursus 



1 So in the original. It should probably be arbores evertunt, domospros- 

 ternunt. 



